《归朝欢 读画斋丛书本元草堂诗馀卷上》
元代·滕宾

画角西风轰万鼓。犹忆元戎谈笑处。铁衣露重剑光寒，海波飞立鱼龙舞。匆匆留不住。万里玉关如掌路。空怅望，夕阳暮霭，人立渡傍渡。木落山空人掩户。得似旧时春色否。雁声叫彻楚天低，玉骢嘶入烟云去。无人凭说与。梅花泪老愁如雨。犹记得，颠崖如此，细向席前语。

作者简介：黄州黄冈人，字玉霄，一名宾。喜纵酒，其谈笑笔墨，为人传诵。武宗至大间任翰林学士，出为江西儒学提举。后弃家，入天台山为道士。有《玉霄集》。